ବିଦେଶ ବୁଲାଇବା ନାଁରେ ଠକେଇଃ ସଂସ୍ଥା ମାଲିକ ଗିରଫ\nକଟକ ରୋଡ଼, ୩।୩ (ଡି.ଏନ୍.ଏ.): ବିଦେଶରେ ବୁଲାଇବା ନାଁରେ ଟଙ୍କା ଠକିବା ଅଭିଯୋଗରେ ବଡ଼ଗଡ଼ ଥାନା ପୋଲିସ ଗୁରୁବାର ସଂସ୍ଥା ମାଲିକଙ୍କୁ କେନ୍ଦୁଝରରୁ ଗିରଫ କରିଛି। ଅଭିଯୁକ୍ତ ହେଲେ କେନ୍ଦୁଝର ଜିଲା ଉଦୟପୁରର ସ୍ମୃତିରଞ୍ଜନ ବିଶ୍ୱାଳ।\nବିଦେଶ ବୁଲାଇବା ନାଁରେ ଠକେଇଃ ସଂସ୍ଥା ମାଲିକ ଗିରଫ\t March 3rd, 12:42 PM March 3rd, 12:42 PM\nକଟକ ରୋଡ଼, ୩।୩ (ଡି.ଏନ୍.ଏ.): ବିଦେଶରେ ବୁଲାଇବା ନାଁରେ ଟଙ୍କା ଠକିବା ଅଭିଯୋଗରେ ବଡ଼ଗଡ଼ ଥାନା ପୋଲିସ ଗୁରୁବାର ସଂସ୍ଥା ମାଲିକଙ୍କୁ କେନ୍ଦୁଝରରୁ ଗିରଫ କରିଛି। ଅଭିଯୁକ୍ତ ହେଲେ କେନ୍ଦୁଝର ଜିଲା ଉଦୟପୁରର ସ୍ମୃତିରଞ୍ଜନ ବିଶ୍ୱାଳ। ସୂଚନାନୁଯାୟୀ, ସ୍ମୃତିରଞ୍ଜନ ବଡ଼ଗଡ଼ ଥାନା ଅଧୀନ ଗୌତମ ନଗରରେ ପାନ୍ ଇଣ୍ଡିଆ ଲିଜର୍ସ ଆଣ୍ଡ ହଲିଡେ ନାମକ ଏକ ସଂସ୍ଥା ଖୋଲିଥିଲେ। ଦୁବାଇ, ବ୍ୟାଙ୍କକ୍, ହଂକଂ, ସିଙ୍ଗାପୁରକୁ ସହଜ ପ୍ୟାକେଜରେ ବୁଲାଇବା ପାଇଁ କହି ଲୋକଙ୍କଠାରୁ ପ୍ରାୟ ୨ କୋଟି ଟଙ୍କା ନେଇଥିଲେ। କିନ୍ତୁ ଉକ୍ତ ଚୁକ୍ତି ଖିଲାପ କରିଥିଲେ ସ୍ମୃତିରଞ୍ଜନ। ପରବର୍ତ୍ତୀ ସମୟରେ ଲୋକେ ତାଙ୍କୁ ଖୋଜାଖୋଜି କରିବା ପରେ ସେ ସଂସ୍ଥାରେ ତାଲା ପକାଇ ଫେରାର ହୋଇ ଯାଇଥିଲେ। ଲୋକଙ୍କ ଅଭିଯୋଗ ପରେ ପୋଲିସ ମାମଲା (ନଂ. ୪୦/୧୮) ରୁଜୁ କରିଥିଲା ତଦନ୍ତ ଚଳାଇଥିଲା। ସ୍ମୃତିରଞ୍ଜନ କେନ୍ଦୁଝରରେ ଜଣେ ସମ୍ପର୍କୀୟଙ୍କ ଘରେ ଲୁଚିଥିବା ଖବର ପାଇ ପୋଲିସ ଚଢାଉ କରିଥିଲା। ସେଠାରୁ ତାଙ୍କୁ ପୋଲିସ ଗିରଫ କରିଛି। ଏହି ଘଟଣାରେ ଅନ୍ୟମାନଙ୍କ ସମ୍ପୃକ୍ତି ନେଇ ତଦନ୍ତ ଚାଲିଥିବା ଥାନାଧିକାରୀ ପଦ୍ମନାଭ ପ୍ରଧାନ କହିଛନ୍ତି।
